آمریکا خاریجی ایشلر ناظیرلیگی سؤزچوسو هیتر نوئرت، کؤرفز اؤلکه‌لری‌نین قطر حاقین‌داکی ناراحات‌لیق‌لارینی هله آیرینتیلاندیرمادیقلاری اوچون واشینگتونون "چاشدیغینی" ایفاده ائده‌رک،
"مقصد حقیقتن تروریزم می؟" دئدی.
هیتر نوئرت، گونده‌لیک مطبوعات کونفرانسیندا، قطره قارشی تطبیق اولونان تحریمین 5 ژئنده باشلادیغینی خاطیرلادا‌راق، سعودی عربیستانی و بیرلشیک عرب امرلیک‌لری‌نین، ادعا‌لاری‌نین آیرینتی‌لارینی هله توپلوما ایله پایلاشمادیغینا دقتی چکدی و بو وضعیته چاشدیق‌لارینی سؤیله‌دی.
بو وضعیت قارشی‌سیندا آمریکانین دویدوغو ناراحات‌لیغی دیله گتیرن سؤزچو،
"بو زامان دیلیمی آرتدیقجا سعودی عربیستانی و بیرلشیک عرب امرلیک‌لری‌نین ائتدیک‌لری قارشی‌سیندا شبهه‌لر آرتیر." دئیه دانیشدی.
سؤزچو،
"بو مرحله‌ده ساده بیر سواللا قارشی-قارشییاییق: آتیلان آددیم‌لار حقیقتن قطرین تروریزمی دستکلدیگی ایستیقامتین‌دکی ادعا‌لارین نتیجه‌سینده ایدیمی، یوخسا کؤرفز اؤلکه‌لری آراسیندا اوزون زامان‌دان بری وار اولان پروبلم‌لرله می علاقه‌دار ایدی؟" دئدی.
قطر، آمریکا خاریجی ایشلر ناظیرلیگی ایسپیکری نوئرت‌ین آچیقلاماسیندام ممنونیت دویدوغونو بیلدیردی.
قطر خاریجی ایشلر ناظرلیگی مطبوعات اوفیسی دیرکتورو سید الرومیه طرفین‌دن ائدیلن یازی‌لی آچیقلامادا، قطرین بین الخالق جمعیت طرفین‌دن تانینان باریش تمل‌لر اوزرینه قورولو مدنی بیر دیالوق یولو ایله بحرانین حلّینه دستک وئرن توتومونا وورغو ائدیله‌رک، کویت امیری شیخ صباح الاحمد آل جابر الصباح‌ین کؤرفز دامی آلتیندا بحرانین حلّی اوچون صرف ائتدیگی تلاش‌لارین دا دستکلندیگی کؤچورولدو.
آمریکا پرزیدنتی دونالد ترامپ، کئچن هفته، قطرین تروریزمی ان اوست سویه‌ده دستکلدیگینی مدافعه ائتمیش، خاریجی ایشلر ناظیری رکس تیلرسون ایسه قطره ایجرا اولونان تحریم‌لرین یوموشاتیلماسینی ایستمیشدی.
